Ես անշարժ, բայց լարված, ձեռքերս գրպաններս խցկած, նստած վախենում էի` հանկարծ շունը ձեռքերիս տեղը չհայտնաբերի` լպստի: Ախր նա Դերոյի ուժեղ դիպլոմատ, դիվանագետ, հոգեբան շուն Եվան էր: Միամիտ Դերոն որտեղ, շունը որտեղ, ընկերս շատ բան ունի սովորելու իր բարեկամից: Մտորումներս ընդհատվեցին, երբ մաքուր հոբելյարը ներս մտավ: Շունն անմիջապես ձեռ ու ոտ ընկած` տիրոջ ձեռքերն էր ախորժակով լիզում: